gu gu en en en en en en gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en
મુખ્ય પૃષ્ટ | શ્રી જોબનપુત્રા પરિવાર(દેવસ્થાન : લખાફળીયા)- ભુજ
આપણી ૭મી ૧૨મી કે ૧૫મી પેઢીએ આપણે સહુ એક પ્ર-પિતામહનાં સંતાનો છીએ, અને જેના “અન્ન એક તેના મન એક” એ દ્રષ્ટિએ આપણા પૂર્વજોએ પેડી પ્રથા આપણને આપી, અને સહુ ભાઈયાત પણ પૂજ્ય દાદાને પેડી-પ્રસાદ ધરાવી સહુ કુટુંબીજનોને નિમંત્રી, સાદા પ્રસાદની પ્રથા રાખેલ. જે ઘણા વર્ષો સુધી ચાલુ રહી.
આજાદી બાદ દેશનો આર્થિક વિકાસ અને ૨૦૦૧ ના ભૂકંપ બાદ કચ્છના જડપી આર્થિક વિકાસે કારણે લોકોના જીવન ઘોરણ સુધારવાની સાથે ભાઈયાતો સાથેનું ભોજન (પેડી-પ્રસાદ)પણ ભાત-ભાતનું પીરસાતુ થયું, ભાઈયાતો પણ દૂર-દૂરથી દાદાની વરસોંધી પેડી પ્રસંગે ભક્તિ ભાવથી શ્રી ક્ષેત્રપાલ દાદાને માથું નમાવવા અને સાથે પ્રેસાદ લેવા હોંશભેર આવતા થયા અને પ્રેમથી પરસ્પર મળતા થયા. સામાજીક એકતા માટે સંપર્ક જરૂરી થતો ગયો આમાંથી સહુ ભાઈયાતોને ‘એક નોંધ’ – ‘પરિચય પુસ્તિકા’ (ડીરેકટરી) બનાવી અને દરેક કુટુંબને આપી, તેવા વિચાર વહેતો થયો, તે અમલમાં મુકવા થોડી બેઠકો (મીટીંગ) કરી મૂર્તરૂપ આપવાનું નક્કી કર્યું. આ અંગે મુખ્ય જવાબદારી વહન કરવાની શ્રી સુનિલ તુલસીદાસ ધનજી જોબનપુત્રાએ (અંજાર) તૈયારી બતાવી, આ કાર્યને પહોંચી વળવા આર્થિક સહયોગ પોતાના સ્વર્ગસ્થ વડીલોની તસ્વીર દ્વારા ‘સ્મરણાન્જલી’ સ્વરૂપે તથા સાથે સાથે પોતાના વ્યવસાયિક પ્રતિષ્ઠાન જાહેરાત રૂપે આપવાની પહેલનો આપ તરફથી સારો પ્રતિસાદ મળતા, તેના સાભાર નોંધ લઈ આ ડીરેકટરી આજ આપના હાથમાં મુકવાનું સદભાગ્ય અમોને સાંપડેલ છે.
આ ધાર્મિક-આધ્યાત્મિક-સામાજીક કાર્યોમાં એક સંપથી તેમજ ભાઈયાતો વચ્ચેની કોટુંમ્બિક ભાવનઓ સુદ્ર કરવા તન-મન-ધનથી જોડાઈ પરસ્પર એક-બીજાને જરૂર પડ્યે મદદરૂપે થવાની ઉચ્ચ ભાવનાનું પ્રથમ પગલું તે આ ડીરેકટરી છે. ભવિષ્યમાં આપણા અમૂલ્ય સુચનો મળતા રહે અને પૂજ્ય શ્રી દાદા તથા કુળદેવીના મઢનું વિસ્ત્રતિકરણ કરવા સૌનો સર્વગ્રાહી સહયોગ મળતા રહે એ અપેક્ષાની ભાવના સહ.
જોબનપુત્રા નુખની ૨(બે) પાંખડી, જેમાં એક કંધાર (ગાંધાર-કંદહાર-હાલનું અફધાનિસ્તાન) તથા બીજી મમણ જોબનપુત્રાની પાંખડી છે.
વંશ ગોત્ર : જયસેન,
ત્રષિ ગોત્ર : ધુગા,
કુળદેવી : શ્રી કાલીકા માતાજી,
પૂર્વજ : ગૌપાલ કે ગૌપાલક,
જે લવ (રામ-દશરથ) ની ૨૪૦ પેઢીએ આવેલ છે. આપણા પૂર્વજોએ કંધહાર (અફધાનિસ્તાન) થી નગરઠઠા(સિંધ) તથા ત્યાંથી ભાણવડ(સૌરાષ્ટ્ર) અને ત્યાંથી કુન્દરોડો(કચ્છ) મધ્યે સમયાન્તરે સ્થળાંતર કર્યું.
ઘણા વર્ષો પહેલા આપણા જ્ઞાતિગોર ગામે ગામ ફરી આપણા વંશ-વડવાઓની વાતો સંભળાવી નવા બાળકોના જન્મની નોંધ નિયમિત રૂપે કરતા. ભૂતકાલીન સાહિત્યમાંથી મળેલ વિગતો મુજબ આપણા કુળદેવી કાલીકા માતાજી છે. અત્યારે લખા ફળીયા(ભુજ) મધ્યે આવેલ આપણા દાદાના મડમાં માતાજી પણ બિરાજમાન છે.
આપણા કુળદેવી શ્રી કાલીકા માતાજી આસો માસના નોરતામાં આસો સુદ-૮(આઠમ) ના માતાજીના નેવેદ કરવામાં આવે છે, જેમાં લાપસી તથા સુંવાડી,(ડારાનો શીરો તથા પુરી) કરવા તેમજ શ્રી ક્ષેત્રપાલ દાદાના પ્રસાદમાં તલવટનો પ્રસાદ આસોના નોરતામાં કરવાનું સુચનછે.
પ્રાતઃસ્મરણીય આપણા પ્રથમ પૂર્વજ
જય યશ દેજે શારદા – કીજે બુદ્ધિ પ્રકાશ
સૂર્ય વંશ કી જાતિ કા – સંક્ષેપ બુદ્ધિ પ્રકાશ
કાળના પ્રવાહમાં માનવ જાતિની ઘ્યાતી વંશાવળીરૂપી નોંધ રાખી તે નોંધ સુરક્ષિત રીતે પોતાના વંશ વારસોને સોંપીને તે કાર્ય આગળ ને આગળ વધારતા રહેવાની વારસાગત શીખ આપતા ભાત – ચારણોનો વર્ગ નેસત-નાબૂદ થવામાં છે.
આપણી લોહાણા ઘ્યાતીની વંશાવળી નોંધ પણ હજુ ગઈ કાલ લગી અપડેટ રાખનાર સ્વ. અવિચળપ્રસાદ ભટ્ટ ઉર્ફે : અવચર બાપને ઓળખનાર ઘ્યાતીના અનેક બુજર્ગો આજે પણ હયાત છે. તેનો અમૂલ્ય વારસારૂપી ખજાનો તે તેના પુત્રને સોંપતા ગયા. જેઓં પણ હજુ ગયા વર્ષે જ સ્વર્ગવાસી થયા.
પાટનગર ભુજના જેષ્ટાનગર વિસ્તારમાં રહેતા સ્વ. વિઠ્ઠલદાસનો આજથી પાંચેક વર્ષ પહેલા સંપર્ક સાંધતા તેમની પાસેથી પ્રાપ્ત આપણા પૂર્વજોની નામાવલીનો સંપૂર્ણ ખજાનો મળી આવતા તેના થોડા અંશ રજુ કરવા નમ્ર પ્રયાસ કરું છું.
સુયાવંશની ઉત્પતિ :- શાસ્ત્ર વયન પ્રમાણ પ્રથ્વીની ઉત્પતિ આદીનારાયણ વિષ્ણુ ભગવાન ગણાય છે. જેની નાભી કમળમાંથી બ્રમ્હાજી ઉત્પનથયા. બ્રમ્હાના પ્રથમ માનસ પુત્રો સનક-સનંદન-સનાતન અને સંતકુમાર કે જેઓ બ્રમ્હાચર્યા શ્રમમાં જ રહેવાથી મનુષ્ય જાતિની પ્રગતિ આગળ વધારવા બ્રમ્હાજીએ બીજા ૧૦ માનસ પુત્રોનું સર્જન કર્યું. જેમાના એક પુત્ર તે મરીચ. કંદર્પત્રષિની પુર્ત્રી કલા સાથેના લગ્ન થી તેમને કશ્યપ નામે પુત્રથયો. જેના લગ્ન દક્ષ પ્રજાપતિની પુત્રી ”અદીતી” સાથે થયા. જેનો પુત્ર વિવઃશ્વાન ઉર્ફે સૂર્ય. એ નામ ઉપરથી સૂર્યવંશી ક્ષત્રિયોનો વંશ ચાલુ થયો. સૂર્ય ઉર્ફે વિવઃશ્વાન ને વેવસ્તમનું નામે પુત્ર થયો અને મનુનો પુત્ર ઉશ્વાકુ ક્ષત્રિયો તરીકે પણ ઓળખાય છે.
ઉશ્વાકુની 30મી પેડીએ હરીશચંદ્ર(સત્યવાદી) થયા અને હરીશચંદ્રની ૧૦મી પેડીએ સગર થયા. જેને રાજસૂર્ય યજ્ઞ કરતા ઘોડાના રક્ષણ માટે સાઠ હજાર પુત્રો(જ્ઞાતિ કેપ્રજાજન) ને મોકલ્યો. જે કપીલ મુનિના શ્રાપથી બળી ભસ્મ થયા. કપીલમુનિનો આશ્રમ ગંગાસાગર કલકતા પાસે છે. આ આપણા પૂર્વજોનો સંક્ષિપ્ત ઇતિહાસ. “સગર” ની ચોથી પેડીએ “ભગીરથ” જે ગંગાજી હિમાલયની તળેટી લગી લાવી પીતતર્પણ કર્યું અને ભગીરથની એકવીસમી પેડીએ “રઘુ” રાજા થયા. તેના પછી અજ-દશરથ-રામ-લવ અનેકુશ. લવની ૨૪૦મી પેડીએ “ટેકામલ” અને ‘તેકામલ’ ની ૧૩મી પેડીએ “ફકીર” જેના વંશજો ફકીરાણી તરીકે ઓળખાયા અને ફકીર શેઠની ૮મી કે પેડીના પ્ર-દાદા. જેના પછીના ૭-૮ કે ૯મી પેડીના પ્ર-દાદાના નામ આજ પણ આપણને કંઠસ્થ છે.
સવા કિલો ઘઉનો લોટ,
દોઢ કિલો દેશી ઘી,
૫૦ ગ્રામ કાજુ-બદામ, એલચી-કીસમીસ,
૨૧ રૂ. ના સાટા,
દાદા માટે કેસરી કાપડ.
આપણા ઘરે તથા સારા પ્રસંગોએ શ્રી ક્ષેત્રપાલ દાદાના કર નીચે મુજબ સુચવવામાં આવ્યા છે.
સવા પાશેર ઘઉનો લોટ,
૧૧ રૂ. ના સાટા,
૨ રૂ. ના સિંધુર-લોબાન
પુત્ર જન્મે તેના પીંડા :
સવા પાશેર ઘઉ લોટ,
૧૧ રૂ. ના સાટા,
૨ રૂ. ના સિંદુર – લોબાન
સવા કિલો તલ – સફેદ, ઘી પ્રમાણસર, સવા કિલો ઘઉનો લોટ, સવા કિલો જુવાર, અઢી કિલો ગોળ, ૨ નાળીયેર, ૨૧ રૂ. ના સિંદુર – લોબાન
૨ નાળીયેર, ૨૧ રૂ. ના સાટા,
૨ નાળીયેર, ૫૧ રૂ. ના સાટા,
દિકરીના લગ્ન થાય ત્યારે :
૨ નાળીયેર, ૧૧ રૂ. ના સાટા,સસરા તરફથી દિકરી-જમાઈને પગે લગાડવા –અસ્તુ-
Copyright © | શ્રી જોબનપુત્રા પરિવાર(દેવસ્થાન : લખાફળીયા)- ભુજ
Website Design & Developed by Yesha Software